SI नि साख्रि नि मुङाव 4 लाख रां बिनाय मानसि खौ हमबाय लक्षिमपुर पुलिस आ।  मुङा मनज तामुलि.  लखिमपुर नि राजखुवा गामि, आजाद, पानिगांव पुलिस थाना नि सिंनि।  मैया मोनसे अदिअ तेप भाइरेल जादोेंमोन, जेराव गिबियाव 20-30 रोजा रां होग्रोनांगोन बेनि उनाव एपइन्तमेन्त लेतार मोननायनि उनाव 4 लाख खौ होनो नांगोन होनना बुंदोंमोन।  हमजानायखौ आसामनि दि जि पि आ गावनि ट्वितारनि गेजेरजों बुंदों।
 आसामनि सावस्रि बिफाननि मन्थ्रि हिमन्त बिस्व शर्मा या बुंदों, बि ति ए दि आव राजखान्थियारि रेलि खालामनो होनाय आ जिला बेंगिरि नि गिदिर गोरोन्थि।  मितिं आव रोजा रोजा सुबुंफोर, मास्क लाया, ससियेल दिस्तेन्स मानिया, बिथाङा बुंबावदों, गोबां मानसिफोरानो सानो आंहा माबा पारशनेल इन्तारेस्त दं, बेखायनो आं दायो जेबो बुङा होननानै।
 गुवाहातियाव गंनै लिकुइद अक्सिजेन तेंक।  अक्सिजेन नि आंखाल नि थाखाय बानायगासिनो दं बेखौ।  15 सेप्तेम्बरनि गेजेराव बेखेवनो हागोन होनना बुंदों।  आसामाव करना या बारानिफ्राय बारा जालांगासिनो, बेनि थाखायनो अक्सिजेन नांगौ नि बिबांङाबो बारा जालांगासिनो।
 गामि-गामि जागो सुपारफास्त इन्तारनेत, सानना नाय बेसेबां मोजां जागोन बेबायदि जामारोब्ला, ट्वितारनि गेजेरजों इंगित होदों भारत नि गाहाय मन्थ्रि या।  सोलोंथायनि थाखाय फरायसाफोरनो, लोगोसे, खामानि मावग्राफोरनि थाखाय मोजां जागोन होनना बिथाङा बुंदों।
 तेत नि साख्रि.  10789 मासि नि.  गुवाहाति मुलुगसोलोंसालिखौ अक्तबर 7 नि गेजेराव बि एद आनजादनि फिथाय खौ होनो खावलायदों।  जुदि बे समनि गेजेराव फिथायखौ होनो हायोब्ला सम खौ बारायना होगोन होनना बुंदों आसामनि सोलोंथाय बिफाननि मन्थ्रि या।
 दाननै नि गेजेराव आसामाव गं 9 आयजोफोरनि दिग्रि कलेज, गं 10 आयेन नि कलेज आरो गं 6 दिग्रि कलेज बानायगोन होनना आसामनि सोलोंथाय बिफान नि मन्थ्रि या बुंदों।
 दुर्गा फुजा जागोन ना जाया.  गोबाङानो सोङो, फुजा या जागोन, नाथाय आगोलनि बादि जानाय नङा, मानोना आगोलनि बादि दुर्गा फुजा जायोब्ला आसामनि थासारि या गिथावना जागोन.  आसामा बैसागुखौबो करना थाखाय फालियाखैमोन, बेखायनो आसामनि मन्थ्रि या गासैखौबो आगोलनि बादि खालामनाङा होनना खावलायदों।  कमिति नि मानसि आरो पुजारिया खालामोब्ला मोजां जागोन।  बिथाङा आखाय दैखांनाय बादि खालामदों. . . .  मानोना गोबाङानो मास्क बो लाया, ससियेल दिस्तेन्स बो मानिया.  कभिदखौ थार होनना बो नांलायनांगौ जायो, ट्रितमेन्त बो खालामनांगौ जायो।  ट्रितमेन्त होआब्लाबो गाग्लोबनो नागिरो, बेखायनो दुखु जों बुंदों।
 गुवाहाति बसिस्थ थाना नि एस आई भास्करज्यति नाथ खौ सासपेन्द खालामबाय।  बेलतला सुभम लज नि गाहाय आ रां लांनायनि केस होयो।  एस आई या रां मोननायखौ खम बुंदोंमोन।  21 लाख 50 रोजा खौ 6 लाख रां ल बुंदों, 15 लाख खौ गाव लानानै 6 लाक रां ल होनना बुंदों।  खौरां बिजों आव बुंनाय बादिब्ला बे रां खौ बिसि नि अपारेशन नि थाखाय लाखिना दोनदोंमोन।  बेनि सिगांबो बे इस आई आ खनथाम सासपेन्द खालामजादोंमोन।  सि सि ति भि आव रां लाबोनायखौ नुनायनि उनाव सासपेन्द खालामो।
 मैया गोदान सा 23 नि जिउ गोमादों आसामाव करना नि थाखाय।  लोगोसे 2132 गोदान केस मोनदों आरो 2553 खौ हगारना होदों।  दासिम आसामाव 140471 केस मोनदों, बेनिनो 110882 खौ हगारबाय, 29133 नि देहायाव दाबो दं आरो 454 आ थैबाय। 